ROMÂNIA

JUDEŢUL HUNEDOARA

PRIMĂRIA MUNICIPIULUI LUPENI

**PRIMAR**

# Dispoziţia nr. 667/ 2020

privind stabilirea locurilor speciale pentru afişaj electoral în campania electorală

pentru alegerea autorităților publice locale din data de 27 septembrie 2020

**Lucian Marius Resmeriţă – Primar al municipiului Lupeni,**

Având în vedere Referatul nr. 10.206/ 26 august 2020 al Secretarului General al Municipiului Lupeni prin care solicită emiterea unei dispoziții privind stabilirea locurilor speciale pentru afişaj electoral necesare în vederea scrutinului pentru alegerea autorităților administrației publice locale din data de 27 septembrie 2020;

Ținând cont de prevederile:

- pct. 59 din Anexa - Calendarul acţiunilor din cuprinsul perioadei electorale a alegerilor locale din anul 2020 a H.G nr. 576/ 2020 pentru aprobarea programului calendaristic pentru realizarea acţiunilor necesare organizării şi desfăşurării în bune condiţii a alegerilor pentru autorităţile administraţiei publice locale din anul 2020;

- art. 79 alin. (1), alin. (6) și alin. (8) al Legii nr. 115/ 2015 pentru alegerea autorităţilor administraţiei publice locale, pentru modificarea Legii administraţiei publice locale nr. [215/ 2001](http://idrept.ro/00100465.htm), precum şi pentru modificarea şi completarea Legii nr. [393/ 2004](http://idrept.ro/00077554.htm) privind Statutul aleşilor locali;

În temeiul art. 155 alin. (1) lit. „a” ale art. 156 alin. (1) și ale art. 196 alin. (1) lit. „b” din Ordonanța de Urgență a Guvernului nr. 57/ 2019 privind administraţia publică locală;

# D I S P U N

**Art. 1 (1)** Pe durata campaniei electorale pentru alegerea autorităților publice locale din data de 27 septembrie 2020, în Municipiul Lupeni se stabilesc următoarele locuri speciale amenajate pentru afişaj electoral:

* Bulevardul Tudor Vladimirescu intersecţie cu strada Aleea Narciselor;
* Parc Bucura;
* Parcul din fața fostei clădiri „POȘTA” Lupeni;
* parcarea Copiilor Brăbăteni;
* spaţiul de lângă Piaţa “Bărbăteni”;

**(2)** Materialele de propagandă electorală vor putea fi amplasate, cu respectarea prevederilor legale, pe totemurile de afișaj stradal existente:

- Gara Lupeni (Centrul Vechi);

- Parcul Copiilor Bărbăteni;

**(3)** Poliţia Locală a Municipiului Lupeni va asigura integritatea panourilor şi a afişelor electorale amplasate legal.

**Art. 2** Pe perioada aceleiaşi campanii electorale în Municipiul Lupeni, cu respectarea prevederilor legale, afişajul electoral în alte locuri decât cele stabilite conform art. 1 alin. (1) și alin. (2), este permis numai cu acordul proprietarilor, administratorilor sau, după caz, al deţinătorilor.

**Art. 3** Dispoziția poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

**Art. 4** Prezenta dispoziţie va fi comunicată în termenul legal, următorilor:

* Instituţiei Prefectului Judeţului Hunedoara;
* Poliţiei Locale a Municipiului Lupeni;
* Cetăţenilor Municipiului Lupeni prin publicarea în presa scrisă, precum şi prin afişare la sediul Primăriei Municipiului Lupeni;

Lupeni,

26 august 2020

#### PRIMAR

**LUCIAN MARIUS RESMERIŢĂ**

**CONTRASEMNEAZĂ**

SECRETAR GENERAL

Jr. MARIUS CLAUDIU BĂLOI